40% din suprafața agricolă românească, în zone cu risc de deșertificare. Avertismentul lui Iohannis de Ziua Mediului
Președintele României, Klaus Iohannis, a transmis un mesaj cu ocazia Zilei Mondiale a Mediului, în 2024 această zi centrându-se pe readucerea în stare bună a terenurilor, pe combaterea deșertificării și pe creșterea rezilienței la secetă. Amplificate de schimbările climatice, deșertificarea și seceta sunt provocări pentru întreaga lume, afectând inclusiv România.